**From:** Kristel Tramberg <kristel.tramberg@rae.ee>

**Sent:** esmaspäev, 19. mai 2025 18:00

**To:** 'Argo Anton'

**Subject:** Selma kinnistu ja lähiala detailplaneering (DP1250)

Tere

08.05.2025 toimunud Rae Vallavalitsuse planeerimis- ja ehituskomisjoni koosolekul vaadati vastuvõtmiseks esitatud detailplaneeringu lahendus üle.

Komisjonis toodi välja järgnev:

* munitsipaalomandis oleva tee lõppu (planeeringualaga külgneva Suur-Lillemäe katastriüksuse ja kavandatava kuivhüdrandi vahelisele alale) vajalik planeerida ümberpöördekoht, et tagada pääste- ja hooldussõidukitele võimalus tupiktee lõpus tagasipööramiseks. Sellest tulenevalt ette näha ümberpöörde koha ulatuses servituudi seadmise vajadus pos 2 ja pos 5 kruntidele Rae valla kasuks;
* Täiendatud seletuskirja p 6.7.1 lk 9, p 6.13 lk 11, jooniseid AS-04, AS-05.
* põhijoonisel vajalik kajastada piirete võimalik asukoht. Piirded kavandada planeeringuala läbiva sisetee puhul 2 m kaugusele transpordimaa piirist. Planeeringualaga külgneva, piirkonda läbiva tee puhul, arvestada piirete kaugus Kevade maaüksuse detailplaneeringu (DP0989) ning Kuuse kinnistu ja lähiala detailplaneeringu (DP1261) lahendusega sarnaselt, 10 m kaugusele transpordimaa piirist;
* Täiendatud joonis AS-04; AS-05, seletuskirja p 6.6 lk 9.
* täpsustada krundi ehitusõiguse tingimuste sõnastust seletuskirjas punktis 6.2, et oleks üheselt arusaadav, mis on krundi suurim lubatud ehitisealune pind ning eraldi välja tuua sh abihoonete suurim lubatud ehitisealune pind;
* Täiendatud seletuskirja p 6.2 lk 8.
* Aktsiaseltsilt ELVESO arvamustega seonduvalt vajab täpsustamist kas ja millistel tingimustel või millistel alustel on vajalik perspektiivselt kavandatavate ÜVK trasside kulgemine ning võimalikud perspektiivsed liitumispunktid antud detailplaneeringute tehnovõrkude koondplaanile kanda, et oleks võimalik hinnata planeeringuala perspektiivset ühendamise võimalikkust ÜVK-ga.
* Lisatud AS-05 tehnovõrkude koondplaanile ja seletuskirja p 7.1 lk 12.

Otsustati: Rae Vallavalitsuse planeerimis- ja ehituskomisjon on nõus detailplaneeringu vastuvõtmisele suunamisega, kui täiendatakse ja korrigeeritakse materjale vastavalt komisjoni ettepanekutele. Kui selgub, et Aktsiaseltsilt ELVESO arvamusega seonduvalt vajab planeeringulahendus täiendamist, siis tuleb komisjonile lahendus uuesti heakskiitmiseks esitada.

Annan Elveso tagasiside osas koheselt teada kui oleme pöördumisele vastuse saanud.

Lugupidamisega

Kristel Tramberg planeeringute menetleja Rae Vallavalitsus Telefon: 5847 0259

E-mail: kristel.tramberg@rae.ee

Veeb: [www.rae.ee](http://www.rae.ee)